**Žiadosť o vysvetlenie č. 1**

**Bod č.1:**

V súťažných podkladoch (súbor „NCZI\_tZdravie\_SP\_Uzsiasutaz\_FINAL“) v časti A. Pokyny na vypracovanie ponuky – Časť III. Žiadosť o účasť bod 15. Obsah žiadosti o účasť ods. 15.1 bod e) uvádzate doklady a dokumenty preukazujúce splnenie podmienok účasti. V časti C.

Podmienky účasti sú ale už uvádzané iné doklady a dokumenty.

**Otázka k bodu č. 1**

Požadujete predloženie všetkých uvádzaných dokladov a dokumentov

(uvedených aj v časti III a aj v časti C.)?

**Odpoveď č. 1:**

Áno, požadujeme predloženie všetkých dokladov uvedených v súťažných podkladoch v časti III aj v časti C.

**Bod č.2:**

V súťažných podkladoch (súbor „NCZI\_tZdravie\_SP\_Uzsiasutaz\_FINAL“) v časti C. Podmienky účasti bod 3. Technická a odborná spôsobilosť je požadovaný podľa § 34 ods.1 písm. g) ZVO – Kľúčový expert č.2 – Hlavný SW analytik. V minimálne požadovanej úrovni štandardov pri Kľúčovom expertovi č.2 je popis Hlavný business analytik (IT analytik).

**Otázka k bodu č. 2**

Ktorý z uvedených názvov pre kľúčového experta č.2 je správny?

**Odpoveď č. 2:**

Správne pomenovanie experta č. 2 je Hlavný business analytik (IT analytik) tak ako je uvedené v minimálnej požadovanej úrovni štandardov.

**Bod č.3:**

V súťažných podkladoch (súbor „NCZI\_tZdravie\_SP\_Uzsiasutaz\_FINAL“) v časti B.1. OPIS PREDMETU ZÁKAZKY je na strane viacerých miestach uvedené: „V prípade nedostupnosti IS OPE pri realizácii tZdravie, bude požiadavka presmerovaná na existujúci systém údajovej základne (IS JRUZ).“

**Otázka k bodu č. 3**

V akom čase resp. v ktorej fáze realizácie projektu tZdravie sa bude vyhodnocovať dostupnosť resp. nedostupnosť IS OPE, z dôvodu presmerovania požiadaviek z IS OPE na existujúci systém údajovej základne (IS JRUZ)?

**Odpoveď č. 3:**

Dostupnosť IS OPE sa bude vyhodnocovať počas 1. Etapy projektu.

**Bod č.4:**

V súťažných podkladoch (súbor „NCZI\_tZdravie\_SP\_Uzsiasutaz\_FINAL“) v časti B.1. OPIS PREDMETU ZÁKAZKY je na strane 41 a 60 spomenutá aplikácia eAlerts a jej rozšírenie o komponenty tZdravie.

**Otázka k bodu č. 4**

Kto bude zabezpečovať implementáciu požadovaných funkcionalít do aplikácie eAlerts? Predpokladá sa, že dodávané riešenie bude zahŕňať aj tieto zmeny alebo len poskytuje dáta pre aplikáciu a verejný obstarávateľ zabezpečí ich zobrazenie v eAlerts?

**Odpoveď č. 4:**

Dodávané riešenie bude poskytovať dáta pre aplikáciu eAlerts.

Implementáciu potrebných funkcionalít do eAlerts zabezpečí obstáravateľ v spolupráci s dodávateľom eAlerts.

**Otázka č. 5:**

Na akú dlhú dobu požaduje verejný obstarávateľ od uchádzača

zabezpečiť licenciu, v prípade že pri realizácii diela použije technologickú

platformu tretej strany (obchodne dostupný proprietárny softvér, ktorý

nebol vytvorený výlučne za účelom splnenia tejto Zmluvy), ktorá je

licencovaná a nie je možné k nej poskytnúť zdrojový kód?

**Odpoveď č. 5:**

Licencia musí byť poskytnutá verejnému obstarávateľovi na celú dobu udržateľnosti projektu,

tak ako to je uvedené v súťažných podkladoch (to znamená 5+5 rokov)